
Д ОК Л А Д Н А  З А П И С К А

ОТ ДИМИТЪР НИКОЛОВ- КМЕТ НА ОБЩИНА БУРГАС


ОТНОСНО: Кандидатстване на Община Бургас с проектно предложение по Национална програма „Подпомагане на общините за образователна десегрегация” 


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Бургас стартира подготовка на проектно предложение във връзка с обявена процедура за кандидатстване по Национална програма „Подпомагане на общините за образователна десегрегация“.
Общата цел на процедурата е подпомагане на общините за осигуряване на равен достъп до качествено образование и образователна интеграция за всички деца и ученици, обучаващи се в сегрегирани образователни институции, включително и за прилагане на мерки, насочени към насърчаване и реализиране на процеса на образователна десегрегация и превенция за недопускане на вторична сегрегация. 
Същността на проекта цели да насърчи образователната интеграция на деца и ученици от уязвими групи, включително роми, както и осигуряване на подкрепяща образователна среда, насърчаваща позитивното взаимодействие между всички участници в образователния процес в условията на несегрегирани приемни образователни институции. 
Предвидените по проекта дейности включват:
1. Осигуряване на безплатен транспорт в рамките на населеното място за деца в задължително предучилищно образование и за ученици, посещаващи сегрегирани образователни институции с цел достъп до образование в несегрегирани приемни образователни институции, както и за деца и ученици, живеещи в отдалечени райони, но посещаващи несегрегирани образователни институции. 
2. Осигуряване на учебни пособия и материали за децата в задължително предучилищно образование и за ученици до VII клас, включени в процеса на образователна десегрегация. 
3. Дейности за информиране, мотивиране и подготовка на децата и учениците за съвместното образователно развитие в приемните образователни институции. 
4. Дейности за психолого-педагогическо и социално-комуникативно приобщаване на всички родители 
5. Дейности (групова или индивидуална форма) с деца в задължително предучилищно образование и с ученици, включени в процеса на десегрегация, за продължаване на образованието им в приемните образователни институции. 

Съгласно изискванията за кандидатстване по процедурата, кандидатът следва да осигури съфинансиране в размер на минимум 10% от исканото финансиране от програмата, но не-повече от 8 000 лв. 
Предвидено е проектните дейности да се реализират през следващата учебна 2024/2025 година. 
Крайният срок за кандидатстване е 15.07.2024 г.
За да кандидатства Община Бургас с проектно предложение, е необходимо да представи общинска програма за осъществяване на процес на образователна десегрегация, със срок на действие минимум 3 години, и решение на Общински съвет за приемане на документа и даване на съгласие за кандидатстване по процедурата. С Решение по т. 60 , Протокол № 39 от проведеното на 28.06.2022 г. заседание, Общински съвет – Бургас е приел Общинска програма за осъществяване на процес на образователна десегрегация за периода 2022 – 2025 година. 
В резултат на реализирането на проекта, ще се създадат условия за подобряване на достъпа до образование, повишаване на училищната готовност на децата за включване в образователната система и улесняване на прехода към десегрегирани приемни образователни институции. 
С оглед обявения краен срок за кандидатстване с проектни предложения – 15.07.2024 г., е необходимо допускане на предварително изпълнение на предлаганото решение, при условията на чл. 60, ал. 1 от Административно процесуалния кодекс.
Предвид изложеното и на основаниe чл. 21, ал. 1, т. 8 от Закона за местното самоуправление и местната администрация, предлагам Общински съвет- Бургас да приеме следните: 

Р Е Ш Е Н И Я

1. Общински съвет - Бургас дава съгласие Община Бургас да кандидатства с проектно предложение по Национална програма „Подпомагане на общините за образователна десегрегация“;
2. Общински съвет-Бургас дава съгласие Община Бургас да осигури необходимото съфинансиране по проекта в размер на минимум 10% от исканото финансиране от програмата, но не-повече от 8 000 лв.
3. Допуска предварително изпълнение на основание на чл. 60, ал. 1 от Административно процесуалния кодекс, предвид крайния срок за кандидатстване по Национална програма „Подпомагане на общините за образователна десегрегация”;



С уважение,


ДИМИТЪР НИКОЛОВ
Кмет на Община Бургас

